पतंजलि के द्वारा स्वदेशी वस्तुओं के प्रयोग को बढ़ता देख, बाबा जी अब पहली बार भारत में अपना फैशन प्रोडक्ट लांच कर रहे है. पतंजलि कंपनी के सीईओ ‘आचार्य बालकृष्ण’ ने एक इंटरव्यू के दौरान कहा है कि पतंजलि जल्द ही, लड़के, लड़कियों के लिए स्वदेशी जीन्स और जूते लाने वाली है. जीन्स पश्चिमी कांसेप्ट है, इसे अपनाया जा सकता है, या इसका बहिष्कार किया जा सकता है. लेकिन समय के साथ जीन्स भारत में इतना अधिक फेमस हो गया है, कि इसे अब बहिष्कृत करना तो नामुमकिन है. लेकिन पहली बार हमारी सोच से परे रामदेव बाबा जी की पतंजलि ने, वेस्टर्न जीन्स में बदलाव करके उसे भारतीय संस्कृति के अनुकूल बनाने का मन बनाया है. स्वदेशी जीन्स भारतीय स्टाइल का जीन्स होगा, जिसकी डिजाईन, फैब्रिक सब भारतीय सभ्यता के अनुसार होगा.